Freedom Way

***Freedom Way*** Ó jẹ́ fíìmù Nàìjíríà ọdún 2024 kan tí ó darapọ̀ mọ́ ìṣe Action , ìfarapa-ọkàn thriller , àti eré drama , tí Blessing Uzzi kọ́ tí ó sì tún ṣe àgbékalẹ̀ rẹ̀, tí Afolabi Olalekan sì darí gẹ́gẹ́ bí fíìmù àkọ́kọ́ rẹ̀ gẹ́gẹ́ bí olùdarí.
Fíìmù náà ń tan ìmọ̀lẹ̀ sí díẹ̀ lára àwọn ìṣòro tó ń dojú kọ àwọn ará Nàìjíríà, bíi ìbàjẹ́ púpọ̀ corruption , ìkà àwọn ọlọ́pàá police brutality , ìkólu olóṣèlú political oppression , àti ìṣòro ọrọ̀ ajé economic insecurity , àti bí wọ́n ṣe ń kan àwọn ọdọ Nàìjíríà.  Fíìmù náà ṣe àfihàn àkọ́kọ́ rẹ̀ ní 2024 Toronto International Film Festival nínú apá Discovery ní ọjọ́ keje oṣù Kẹsán, ọdún 2024.“Ní oṣù Kọkànlá, fíìmù náà tẹ̀síwájú láti gba àmì-ẹ̀yẹ Special Jury Award níbi Àjọyọ̀ Fíìmù Kariaye ti Áfíríkà AFRIFF .” Africa International Film Festival (AFRIFF).

## Àkótán Ìtàn
Lẹ́yìn ọ̀pọ̀ ọdún iṣẹ́ takuntakun, àwọn amọ̀ràn kọ̀ǹpútà Themba Jesse Suntele àti Tayo Ogranya Jable ṣe ìfihàn iṣẹ́ tuntun wọn tí wọ́n ti ń retí pẹ́—Easy Go, ètò ìṣàkóso ikọ̀ app tí ń so àwọn awakọ̀ ọkàda ní ìlú Èkó pọ̀ mọ́ àwọn oníbàárà ní agbègbè ìlú ńlá.
Ayọ̀ tí ìbẹ̀rẹ̀ aṣeyọrí iṣẹ́ wọn mú wá yí padà sí ìbànújẹ́ nígbà tí wọ́n dojú kọ́ òtítọ́ ìgbé ayé, pẹ̀lú àwọn òfin ìjọba tí kò rọrùn, àṣẹ àti ìlànà, àti ìkà àwọn ọlọ́pàá.

## Cast
*Adebowale Adedayo gẹ́gẹ́ bí Abiola
*Bimbo Akintola
*Jesse Suntele gẹ́gẹ́ bí Themba
*Meg Otanwa gẹ́gẹ́ bí ìyàwó Abiola
*Femi Jacobs gẹ́gẹ́ bí Ọlọpa 
*Mike Afolarin
*Ogranya gẹ́gẹ́ bí Tayo
*Teniola Aladese
*Taye Arimoro gẹ́gẹ́ bí Dókítà 
*Tiwalola Adebola-Walter
*Akin Lewis gẹ́gẹ́ Mr Ademola

## Ìṣejáde
Wọn ṣe ìtìlẹ́yìn owó fún fíìmù náà láti ọwọ́ Blessing Uzzi lábẹ́ ilé-iṣẹ́ ìṣejádù rẹ̀, Bluhouse Studios. The story was mostly shot and set in Lagos. Àwọn olùdásílẹ̀ fíìmù náà dojú kọ ọ̀pọ̀ ìṣòro torí àìní owó tó péye, fíìmù àtúnyà (reshoot), àti paápàá ìyípadà àwọn oṣèré láì ro kàn tì tẹ́lẹ̀ (recasting)—ọ̀kan lára àwọn oṣèré tí ó ti fọwọ́ sí iṣẹ́ náà kúrò nínú rẹ̀ nítorí ìbẹ̀rù pé bí ó bá fẹ́ wọ inú iṣèlú lọ́jọ́ iwájú lè ní ìdènà torí kókó-ọrọ fíìmù náà tó ní í ṣe pẹ̀lú iṣèlú.

## Kókó-ìtàn
Uzzi pinnu láti sọ ìtàn kan tí a gba ìmísí rẹ̀ díẹ̀ láti inú àwọn ìròyìn tuntun ní Nàìjíríà; ṣùgbọ́n fún ìtòlẹ́sẹẹsẹ ìtàn, ó tọ́ka sí fíìmù Crash (2004), eré ìtàn tí gba àmì-ẹ̀yẹ Oscar tó dá lórí ìbáṣepọ̀ ẹ̀yà ènìyàn ní Los Angeles, àti sí àtẹjáde tẹlifíṣọ̀nù Ava DuVernay ní ọdún 2019, When They See Us tí ó ṣe ìtàn àròsọ tí ó ṣe àfihàn ìdájọ́ àìtọ́ tó burú gan-an kan ní Ìlú New York ní ọdún 1980s.ref>

Fíìmù náà fi hàn ìtàn gidi tí àwọn ọdọ́ Nàìjíríà ń dojú kọ́ lónìí, pẹ̀lú ìfipáṣẹ̀ ẹ̀tọ́ ènìyàn tí àwọn ọlọ́pàá Nàìjíríà  human rights abuses ṣe. Olùdá fíìmù Afolabi Olalekan fúnra rẹ̀ jẹ́ olùjìyà ìkà lọ́wọ́ Ọlọ́pàá Nàìjíríà, ó sì ṣàfihàn kedere pé Freedom Way jẹ́ ẹ̀rí ìdájọ́ lórí ilé iṣẹ́ náà

"Àkójọpọ̀ àwọn Ọlọ́pàá orílẹ̀ èdè Nàìjíríà jẹ́ olókìkí fún ìkà àti fífi owó kàn àwọn ọdọ́ Nàìjíríà lẹ́yìn torí bí wọ́n ṣe wọ aṣọ wọn, bí wọ́n ṣe ṣètò ara wọn, tàbí fún àwọn ohun èlò ìmọ̀ ẹrọ tí wọ́n ní. Wọ́n máa ń ṣàtúnṣe ìwà wọn gẹ́gẹ́ bíi oníjẹ̀bà àti olè, lẹ́ẹ̀kọ̀ọ̀kan sì máa pa wọ́n mọ́ nínú ẹwọ̀n, títí tí wọ́n fi lè fi hàn pé wọn ò ṣe ẹ̀sùn kankan tí a fi kàn wọn, bó tilẹ̀ jẹ́ pé kò sí ẹ̀rí kankan tó so wọn pọ̀ mọ́ ẹ̀sùn náà. Èmi fúnra mi ti jẹ́ olùjìyà ìkà àti ìdíwọ̀n bẹ́ẹ̀, àti pé ìrírí mi ló ṣe ìmísí díẹ̀ sí ọ̀nà ìmọ̀ ẹ̀dá Freedom Way. Nítorí náà, fún mi, Freedom Way jẹ́ ti ara mi gan-an, ó sì jẹ́ òtítọ́ ní gbogbo ìtumọ̀ ọ̀rọ̀ náà."

## Ìtẹ́wọ́gbà

Freedom Way gba ìtẹ́wọ́gbà rere látọ̀dọ̀ àwọn oníwòran, ní Nàìjíríà àti lókèèrè, fún àkọsílẹ̀ ìtàn rẹ̀, ìtọ́sọ́nà, àwòrán fíìmù, àti ìṣe àwọn oṣèré. "Variety" ṣe àfihàn pé ìtòlẹ́sẹẹsẹ fíìmù náà jọ iṣẹ́ àwọn olùdá fíìmù Asghar Farhadi níbi tí ìṣẹ̀lẹ̀ kan pàtó sábà máa jẹ́ kókó tó ń fà áyẹ̀wò ìtàn lọ síwájú.

Lẹ́yìn ìfarahàn rẹ̀ ní TIFF ní Oṣù Kẹsan, ọdún 2024, Freedom Way ni wọ́n ṣàfihàn rẹ̀ ní Àjọyọ̀ Fíìmù Kariaye ti ÁfíríkàAfrica International Film Festival  (AFRIFF) ní Nàìjíríà, níbi tí ó ti gba Jury Award ní Oṣù Kọkànlá. Lẹ́yìn náà, a tún ṣàfihàn fíìmù náà ní Red Sea International Film Festival ní Saudi Arabia ní Oṣù Kejìlá.

## References

## External links
*